7. Reforma Svetovej obchodnej organizácie (
- Pred začiatkom hlasovania:
Luigi Cocilovo
(IT) Vážená pani predsedajúca, rád by som sa v mene skupiny ALDE opýtal, či sa dá o odseku 42 hlasovať oddelene.
Harlem Désir
(FR) Vážená pani predsedajúca, prekvapuje ma posledná požiadavka skupiny ALDE, ktorá nie je v súlade s dohodou dosiahnutou medzi skupinami vo Výbore pre medzinárodný obchod v čase, keď sa hlasovalo o tejto správe.
Z uvedeného dôvodu by sme sa mali postaviť proti nej. V skutočnosti si myslíme, že návrh, ktorý tento odsek obsahuje, a ktorý dáva najchudobnejším malým rozvojovým krajinám šancu ťažiť z pokút uvalených na veľké rozvojové krajiny organizáciou WTO, je požiadavkou, ktorú by mal Európsky parlament podporiť.
Predsedajúca
. - Ďakujem. Chcela som poznamenať, že požiadavku sme očividne dostali už po uplynutí lehoty, preto som sa chcela opýtať Parlamentu, či by si želal oddelené hlasovanie.
Teraz je to už zrejmé, takže moja otázka je bezpredmetná.
